सोशल मीडिया पर वायरल हुआ विग कमांडर अभिनंदन का ये नया वीडियो, साथियों को दिया ये खास मैसेज | Viral video from Jammu & Kashmir: Wing Commander Abhinandan Varthaman - Hindi Oneindia
| Updated: Saturday, May 4, 2019, 22:27 [IST]
श्रीनगर। पाकिस्तान की सीमा में घुसकर लड़ाकू विमान F-16 को ढेर करने वाले विंग कमांडर अभिनंदन का एक वीडियो सामने आया है। जिसमें वह सेना के जवानों के साथ तस्वीरें क्लिक कराते और बात करते नजर आ रहे हैं। फौजी साथी उनके साथ सेल्फी ले रहे हैं। सभी काफी मस्ती करते नजर आ रहे हैं। बता दें कि भारतीय वायु सेना ने कश्मीर घाटी में सुरक्षा कारणों के चलते श्रीनगर एयर बेस से अभिनंदन का ट्रांसफर कर दिया है।अब अभिनंदन को पश्चिमी क्षेत्र में महत्वपूर्ण एयरबेस पर तैनात किया गया है।
अस्पताल से डिस्चार्ज होने के बाद ये उनका पहला वीडियो है
इस 1.59 सेकेंड के वीडियो में कमांडर अभिनंदन को उनके साथी घिरे नजर आ रहे हैं। विंग कमांडर अभिनंदन पहले साथी अफसरों के साथ फोटो खिंचवाते हैं। इसके बाद साथी अफसरों के बीच विंग कमांडर अभिनंदन के साथ सेल्फी लेने की होड़ लगी हुई है। इसके बाद अभिनंदन फौजी साथियों के साथ भारत माता की जय और एयरफोर्स विंग की...जय बोल रहे हैं। अस्पताल से डिस्चार्ज होने के बाद ये उनका पहला वीडियो है।
अभिनंदन ने बताया उन्होंने सभी के साथ ये फोटो क्यों खिंचाई
फौजियों के साथ फोटो खिंचाने के बाद अभिनंदन ने बताया कि उन्होंने सभी के साथ ये फोटो क्यों खिंचवाए। वीडियो में अभिनंदन कहते दिख रहे हैं कि, अभी मैं आपको बताता हूं कि मैंने इतने फोटो आप लोगों के साथ क्यों खिंचावाए। ये सारे फोटो आपके लिए नहीं, बल्कि आपके परिवार के लिए है। मैं उनसे खुद से नहीं मिल पाया, लेकिन जब आप उनसे मिलोगे, तो मेरी तरफ से ऑल द बेस्ट कहना। मेरे ठीक होने के लिए बहुत सारे लोगों ने दुआएं की। उनमें से आपके परिवारवाले भी थे। ये सारे फोटो आपके परिवार के लिए हैं। इसके बाद तालियां बजाकर उनके साथी ऑफिसर विंग कमांडर अभिनंदन का स्वागत करते हैं।
जल्द ही अभिनंदन एक बार फिर फाइटर प्लेन उड़ाते दिखेंगे
अभिनंदन वर्तमान ने इसी साल 27 फरवरी को नियंत्रण रेखा पर एक हवाई लड़ाई के दौरान पाकिस्तानी वायुसेना के एक एफ-16 विमान को मार गिराया था। लड़ाई में अभिनंदन का मिग-21 भी दुर्घटनाग्रस्त हो गया था और उसके बाद पाकिस्तान ने उन्हें पकड़ लिया था। उन्हें पहली मार्च को रिहा किया गया था। सेना के सूत्रों के मुताबिक, जल्द ही अभिनंदन एक बार फिर फाइटर प्लेन उड़ाते दिखेंगे।
abhinandan varthaman indian air force jammu kashmir iaf pakistan mig 21 f16 भारतीय वायुसेना पाकिस्तान
Viral video from Jammu & Kashmir: Wing Commander Abhinandan Varthaman